
NARVA  LINNAVALITSUSE

LINNAVARA- JA MAJANDUSAMET

ÕIEND

Linnavara tasuta kasutusse andmine







    29. 06. 2005.a.

Narva Linnavalitsuse Linnavara- ja Majandusameti poole pöördus MTÜ TEHNIKASPORDIÜHING ENERGIA, registrikood 80128139, juhatuse liige Dmitri Vinogradov, palvega müüa neile või anda soodustingimustel kasutusse Narvas Juhhanovi tn 3b hoones asuvad ruumid.     

MTÜ TEHNIKASPORDIÜHING ENERGIA põhitegevuseks on laste ja noorukite kaasamine  tehnikaspordialadega tegelemisele.

Praegu asub ENERGIA spordikooli motospordi osakond hoones aadressil Narvas Juhhanovi tn 3a, kus tegeleb ning omab häid sporditulemusi üle 10 lapse ning nooruki. Motospordiga tegeleda soovijaid on palju rohkem ning MTÜ TEHNIKASPORDIÜHING ENERGIA aitab motospordiosakonda selle küsimuse lahendamisel.

Narva Linnavalitsuse linnavarakomisjoni 05.05.2005.a istungil (protokoll nr 7) arutati linnavara – Narvas Juhhanovi tn 3b asuva hoone kasutamise küsimust. Arvestades, et osa hoones asuvate ruumide kohta on sõlmitud kasutuslepingud, sh Paju Kooliga soojussõlme osas, võttis komisjon vastu otsuse pakkuda MTÜ-le TEHNIKASPORDIÜHING ENERGIA tähtajatult kasutusse Juhhanovi 3b hoones asuvaid vabu ruume.

MTÜ TEHNIKASPORDIÜHING ENERGIA taotleb vabade ruumide tasuta kasutusse andmist  motoklubi töö korraldamiseks. Narva Linnavalitsuse Kultuuriosakond toetab eelnimetatud taotlust.



Vabade ruumide pindala
138,9 m2


Arvestuslik üüritasu

275,00 krooni kuus

Vastavalt “Linnavara kasutusse andmise korra” punktidele 7.2, 7.2.3, 46, 46.4 linnavalitsuse otsuse alusel võib linnavara kasutusse anda tasuta või tavalisest väiksema tasu eest tähtajaga kuni 5 aastat või tähtajatult mittetulundusühingutele.

Küsimust arutati Narva Linnavalitsuse linnavarakomisjoni istungil 16.06.2005.a (protokoll  nr 9) ja otsustati:

1. Anda MTÜ-le TEHNIKASPORDIÜHING ENERGIA, registrikood 80128139, avalikku enampakkumist korraldamata määramata ajaks tasuta kasutusse Narvas Juhhanovi tn 3b asuvad tehnilised ruumid nr 1, 2, 5-7 üldpindalaga 138,9 m2  motoklubi töö korraldamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

